ઘણીવાર ઘરકામ પણ કસરતની ગરજ સારે છે. રજાનાં દિવસે સામૂહિક સફાઇનો કાર્યક્રમ રાખો. સામૂહિક સફાઇ કરવાથી બાળકોને સફાઇ અંગેનાં સંસ્કારો તો મળે જ પણ સાથે સાથે કચરો વાળવો, ભીનાં કપડાંથી ફર્નિચર સાફ કરવું વગેરે ક્રિયા કરવાથી તેમની કસરત પણ થાય છે. જ્યારે તક મળે ત્યારે શક્ય હોય તો સહપરિવાર સ્વિમિંગની મજા માણો. શક્ય હોય તો રોજ નિશ્ચિત સમયગાળા માટે ઘરની આજુબાજુ કે નજીકનાં પાર્કમાં ચાલીને સહકુટુંબ ફરવાની આદત પાડો. જો રોજ શક્ય ના હોય તો અઠવાડિયે બેથી ત્રણ વખત આ પ્રયોગ કરી જુઓ. શક્ય હોય તો સહકુટુંબ જીમ જોઇન કરી શકો છો.